“பிளாஸ்டிக்தான் நம் நாட்டில் அதிகம் சேரும் குப்பை. அதை ஒரே நாளில் நிறுத்திட முடியாது. பயன்படுத்தாமலும் இருக்க முடியாது. அதனால், அதன் ஆயுளை நீட்டித்துப் பயன்படுத்துறதுதான் எங்க டார்கெட். ஒரு டி- சர்டை ஒருத்தர் மூணு மாசம் பயன்படுத்திட்டு தூக்கிப் போடறதுக்குப் பதில், அதை இன்னொருத்தர் பயன்படுத்த கொடுக்கலாம். ஒரு பொருளின் ஆயுளை நீட்டிச்சு, நடுத்தர குடும்பங்கள் வாங்கும் விலையில் கொண்டுபோய் சேர்க்கணும்னு 'ஜீரோ வேஸ்ட்' விழிப்பு உணர்வு கேம்ப் நடத்திட்டு வர்றோம்” என்கிறார் சுதர்ஷனா.